
Selam alejkum! Ja živim sa mužem i troje djece. Elhamdullilah, živimo islamskim životom. Moj svekar je došao u posjetu kod nas i ostaje preko ***[Ramazana](https://pitajucene.com/search/ramaza/questions/ "Pretraži pitanja o ramazanu")***. Medjutim, on ne posti, niti je ikad prije postio, niti je klanjao. Prije nekoliko godina je operisao štitnu žlijezdu i to mu je sad izgovor. Moj muž je tražio od mene da mu pravim hranu u toku dana što sam ne drage volje prihvatila. Moje pitanje je da li je žena muslimanka dužna da posluša svog muža u ovom slučaju? Molim vas odgovorite mi što prije i da vas Allah nagradi. 


* 
* 
* 
* 
* 
* 
* 

 
Da li je žena muslimanka dužna da posluša svog muža u ovom slučaju?

Alejkumusselam. Ako tvoj svekar sebe smatra muslimanom onda to što ne posti (naravno i ne klanja) predstavlja jedan od najvećih grijeha u islamu. Za to što radi nije mu opravdan izgovor operacija štitne žlijezde. Sa druge strane, tebi nije dozovljeno da mu spremaš hranu u toku dana ***[Ramazana](https://pitajucene.com/search/ramaza/questions/ "Pretraži pitanja o ramazanu")*** sa kojom se mrsi i ne posti, jer to predstavlja potpomaganje u griješenju. A Uzvišeni Allah je to zabranio rekavši: “**A nemojte se potpomagati u griješenju i neprijateljastvu**” (El-Maide, 2).


U ovome ti nije dozvoljeno da budeš pokorna mužu, jer nema pokornosti stvorenju u neposlušnosti Stvoritelju. Nema poslušnosti u griješenju, odnosno u neposlušnosti Gospodaru, nego poslušnost je samo u dobru. Ovo je opće šerijatsko ***[pravilo](https://pitajucene.com/search/pravilo/questions/ "Pretraži pitanja o pravilima")*** oko kojeg nema razilaženja među učanjacima. Jer ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, kaže u hadisu muttefekun alejhi: “*Nema poslušnosti u grijašenju Allahu, poslušnost je samo u dobru*“(Buharija (7257) i Muslim (4871)).


Takođe, u drugom hadisu kaže: “*Nema poslušnosti stvorenju u griješenju Stvoritelju*“. ***[Hadis](https://pitajucene.com/search/Hadis/questions/ "Pretraži pitanja o hadisima")*** bilježe Ahmed (20672), Hakim (5870) i Taberani (367), a kaže Ahmed Šakir i Albani da mu je sened vjerodostojan. A ako tvoj svekar sebe ne smatra muslimanom, a što i odgovara njegovom stanju jer ne klanja niti posti, onda ti je dozvoljeno da mu spramaš hranu jer kjafir nije obavezan da posti prije nego što primi ***[islam](https://pitajucene.com/search/islam/questions/ "Pretraži pitanja o Islamu")*** a i ako bi postio ***[post](https://pitajucene.com/search/post/questions/ "Pretraži pitanja o postu")*** mu se ne prima jer mu nedostaje šart valjanosti posta a to je islam.


Prema tome, prvo trebaš ustanoviti stanje svoga svekra, tj. pitati ga da li on sebe smatra muslimanom ili ne, pa onda postupiti kako je gore pojašnjeno. Ve billahi tevfik.


**Dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")*****


Preuzeto sa stranice n-um.com


